techiaith/cofnodycynulliad_en-cy huggingface dataset:
English: Well, I refer Members to the lists in the Senedd Library of the participants in the round-tables and the expert advisory process, which, needless to say, perhaps aren't faithfully represented in the intervention from Darren Millar. He's also forgotten, I think, to mention the fact that one of the participants was a member of the council of economic advisers under Philip Hammond, and there are a number of businesspeople in Wales who would take a very different perspective in relation to many of these matters. I think one of the things we've attempted to do, I think with success, is to secure a range of voices in those discussions so that as well as bringing fresh thinking, it also brings constructive challenge, of the sort I'd welcome from Darren Millar at some future point.
Welsh: Wel, cyfeiriaf yr Aelodau at y rhestrau yn Llyfrgell y Senedd o'r rhai sy'n cymryd rhan yn y trafodaethau bord gron a'r broses gynghori arbenigol, nad ydynt, afraid dweud, yn cael eu cynrychioli'n ffyddlon o bosibl yn yr ymyriad gan Darren Millar. Mae wedi anghofio hefyd, rwy'n credu, sôn am y ffaith bod un o'r cyfranogwyr yn aelod o gyngor y cynghorwyr economaidd dan Philip Hammond, ac mae nifer o bobl fusnes yng Nghymru a fyddai'n arddel safbwynt gwahanol iawn o ran llawer o'r materion hyn. Rwy'n credu mai un o'r pethau yr ydym ni wedi ceisio ei wneud, rwy'n credu gyda llwyddiant, yw sicrhau ystod o leisiau yn y trafodaethau hynny fel y bydd hefyd, yn ogystal â dod â syniadau newydd, yn cynnig her adeiladol, o'r math y byddwn i'n ei groesawu gan Darren Millar rywbryd yn y dyfodol.
English: Question 3, John Griffiths.
Welsh: Cwestiwn 3, John Griffiths.
English: The Minister for Finance and Trefnydd and I have just issued a recent statement outlining the next steps in relation to our plans for stabilisation and reconstruction as a Government, which are informed by the views of the public, by stakeholders and by the challenge provided by external experts. We are clear that our aim is not to return to normal, but to seek to address the challenges that COVID has highlighted and, indeed, exacerbated.
Welsh: Mae'r Gweinidog Cyllid a'r Trefnydd newydd gyhoeddi datganiad diweddar yn amlinellu'r camau nesaf mewn cysylltiad â'n cynlluniau ar gyfer sefydlogi ac ailadeiladu fel Llywodraeth, sy'n seiliedig ar safbwyntiau'r cyhoedd, barn randdeiliaid a'r her a ddarperir gan arbenigwyr allanol. Rydym yn glir nad ein nod yw dychwelyd i'r hyn oedd yn arferol, ond ceisio mynd i'r afael â'r heriau y mae COVID wedi tynnu sylw atynt ac, yn wir, eu gwaethygu.
English: It is important that we find some positives amongst the general suffering and difficulty of COVID-19, and I welcome the work that you are doing, Counsel General, to build back better. One aspect of recent months that people have appreciated is the reduced volume of traffic on our roads, but there are fears, of course, that because of the anxieties about using public transport, as we emerge from the restrictions there may be a substantial increase in road traffic. Here in Newport, of course, traffic on the M4 around the Brynglas tunnels is a key issue for us. So, looking forward, Counsel General, will you look at building back better in terms of improving public transport to deal with the issues of getting people out of their cars, for those journeys along the M4 route, and, in particular, look at rail services between Cardiff, Newport and Bristol, with more stops in between and new rail stations?
Welsh: Mae'n bwysig ein bod yn canfod rhai pethau cadarnhaol ymhlith dioddefaint ac anhawster cyffredinol COVID-19, ac rwy'n croesawu'r gwaith yr ydych yn ei wneud, Cwnsler Cyffredinol, i adeiladu'n ôl yn well. Un agwedd ar y misoedd diwethaf y mae pobl wedi'i gwerthfawrogi yw'r gostyngiad ym maint y traffig sydd ar ein ffyrdd, ond mae ofnau, wrth gwrs, oherwydd y pryderon ynghylch defnyddio trafnidiaeth gyhoeddus, wrth inni ddod allan o'r cyfyngiadau, y gall fod cynnydd sylweddol mewn traffig ar y ffyrdd. Yma yng Nghasnewydd, wrth gwrs, mae traffig ar yr M4 o amgylch twneli Bryn-glas yn fater allweddol i ni. Felly, wrth edrych ymlaen, Cwnsler Cyffredinol, a wnewch chi ystyried adeiladu'n ôl yn well o ran gwella trafnidiaeth gyhoeddus i ymdrin â'r problemau o gael pobl allan o'u ceir, ar gyfer y teithiau hynny ar hyd llwybr yr M4, ac, yn benodol, i edrych ar wasanaethau rheilffordd rhwng Caerdydd, Casnewydd a Bryste, gyda mwy o arosfannau rhwng y gorsafoedd a gorsafoedd trenau newydd?
English: Minister, I must admit that I do like the expression 'build back better', it's got a certain catchiness to it, but, of course, what matters is that it actually works on the ground and that we do see really positive policy changes to make sure that there is change as we come out of the pandemic. Whilst I would agree with all of those areas that John Griffiths rightly cited as areas for improvement, above all of those, I would suggest that the Welsh Government looks seriously again at digital infrastructure and broadband, because if we can get broadband connections right, then there'll be less reliance in the first instance on public transport, on the motor car, on our road network. I know that there are many people who've been working from home over the last few months who would like to go on doing that as much as possible if that infrastructure was there. So, could you tell us what you are doing to make sure that, as we build back better, we build back broadband better - that's a bit difficult to say - as we come out of the pandemic so that we are taking that pressure off other modes of transport at the very outset?
Welsh: Gweinidog, mae'n rhaid imi gyfaddef fy mod i yn hoffi'r ymadrodd 'adeiladu'n ôl yn well', mae'n dal dychymyg rhywun, ond, wrth gwrs, yr hyn sy'n bwysig yw ei fod yn gweithio ar lawr gwlad mewn gwirionedd a'n bod yn gweld newidiadau polisi gwirioneddol gadarnhaol i wneud yn siŵr bod yna newid wrth inni ddod allan o'r pandemig. Er fy mod i yn cytuno â phob un o'r meysydd hynny y cyfeiriodd John Griffiths atyn nhw yn briodol fel meysydd i wella ynddynt, yn anad dim, rwy'n awgrymu y dylai Llywodraeth Cymru edrych o ddifrif eto ar seilwaith digidol a band eang, oherwydd os gallwn ni gael cysylltiadau band eang yn iawn, yna bydd llai o ddibyniaeth yn y lle cyntaf ar drafnidiaeth gyhoeddus, ar y car modur, ar ein rhwydwaith ffyrdd. Gwn fod llawer o bobl sydd wedi bod yn gweithio gartref yn ystod y misoedd diwethaf a fyddai'n hoffi mynd ati i wneud hynny gymaint â phosib pe bai'r seilwaith hwnnw yno. Felly, a allech chi ddweud wrthym ni beth ydych chi'n mynd i'w wneud i sicrhau, wrth inni adeiladu'n ôl yn well, ein bod yn adeiladu band eang yn ôl yn well - mae hynny ychydig yn anodd ei ddweud - wrth inni ddod allan o'r pandemig fel ein bod yn cymryd y pwysau hwnnw oddi ar ddulliau eraill o drafnidiaeth o'r cychwyn cyntaf?
English: Well, I do absolutely accept that the difference in the work patterns that we've seen over the last few weeks, if they are to be sustained, will change the demands on our digital infrastructure, and it has an impact that could be quite pervasive, really, in terms of residential development and all sorts of other issues around geography. The broadband investments that we've made as a Government have been made in order to plug gaps in the UK Government's failure to reach the parts of Wales that we would have hoped that they had done. That has been our approach. It's been a successful approach. What I think needs to happen is a UK-wide investment commitment from the UK Government to upgrade our infrastructure in a way that benefits all parts of the UK equally, and I hope that is something that we'll see coming forward in future.
Welsh: Wel, rwy'n derbyn yn llwyr y bydd y gwahaniaeth yn y patrymau gwaith yr ydym ni wedi eu gweld dros yr wythnosau diwethaf, os ydynt am gael eu cynnal, yn newid y galwadau ar ein seilwaith digidol, ac mae'n cael effaith a allai fod yn eithaf pellgyrhaeddol, mewn gwirionedd, o ran datblygiad preswyl a phob math o faterion eraill yn ymwneud â daearyddiaeth. Mae'r buddsoddiadau band eang yr ydym ni wedi'u gwneud fel Llywodraeth wedi'u gwneud er mwyn gwneud iawn am fethiant Llywodraeth y DU i gyrraedd y rhannau o Gymru y byddem wedi gobeithio y byddant wedi gwneud. Dyna fu ein dull gweithredu. Mae wedi bod yn ddull llwyddiannus. Yr hyn y credaf y mae angen iddo ddigwydd yw ymrwymiad buddsoddi ledled y DU gan Lywodraeth y DU i uwchraddio ein seilwaith mewn ffordd sydd o fudd i bob rhan o'r DU yn gyfartal, ac rwy'n gobeithio bod hynny'n rhywbeth y byddwn yn ei weld yn digwydd yn y dyfodol.
English: We know that current assessments don't reflect the entire economic picture, with economists predicting that the full impact may not be felt until October or beyond. We are doing all that we can as a Government to mitigate the effects and our £1.7 billion package of support means Welsh businesses have access to the most generous help anywhere in the UK.
Welsh: Rydym yn gwybod nad yw asesiadau cyfredol yn adlewyrchu'r holl ddarlun economaidd, gydag economegwyr yn rhagweld efallai na fydd yr effaith lawn yn cael ei theimlo tan fis Hydref a thu hwnt. Rydym yn gwneud popeth y gallwn ni fel Llywodraeth i liniaru'r effeithiau ac mae ein pecyn cymorth £1.7 biliwn yn golygu y gall busnesau yng Nghymru gael y cymorth mwyaf hael yn unrhyw le yn y DU.
English: Thank you, Minister, for that answer. We saw last week many jobs, regrettably, being lost across the length and breadth of Wales. What I'm trying to understand is how your role in Government will assist the economic Minister, Ken Skates, in delivering support to make sure that we can retain as many jobs as possible, but also create new jobs across Wales. Can you enlighten me as to exactly how your role, with your panel of advisers, will support the Welsh Government in working with market intelligence to develop an economy that can create jobs and quality wages wherever you live in Wales?
Welsh: Diolch, Gweinidog, am yr ateb yna. Gwelsom yr wythnos diwethaf fod llawer o swyddi, yn anffodus, yn cael eu colli ar hyd a lled Cymru. Yr hyn yr wyf yn ceisio'i ddeall yw sut y bydd eich swyddogaeth chi yn y Llywodraeth yn helpu Gweinidog yr economi, Ken Skates, i ddarparu cymorth i sicrhau ein bod yn gallu cadw cynifer o swyddi â phosib, ond hefyd creu swyddi newydd ledled Cymru. A allwch chi fy ngoleuo ynghylch sut yn union y bydd eich swyddogaeth, gyda'ch panel o gynghorwyr, yn cefnogi Llywodraeth Cymru i weithio gyda gwybodaeth am y farchnad i ddatblygu economi a all greu swyddi a chyflogau o safon lle bynnag yr ydych chi'n byw yng Nghymru?
English: Certainly. The role is to co-ordinate the Government's response in terms of planning for the reconstruction phase, as was set out in the joint statement with the Minister for Finance and Trefnydd yesterday. Policy responsibility for economic interventions obviously remains with the Minister for the Economy and Transport and North Wales. The task with which I'm engaged is to help co-ordinate and get the best possible understanding of what the likely impacts are going to be on Wales of various aspects of COVID, and for that to become a shared platform across Government, so that we can work in a joined-up way to address some of the challenges that his question suggests - so, some of the skills interventions, understanding the particular focus that they may need to have, how they relate to other questions around, for example, FE, HE and other support that young people in particular might need. So, it's to make sure there's a common understanding across Government, informed by the best possible level of engagement and expertise, that we identify both the risks that we need to address, and also, to reflect the point the John Griffiths made in his question earlier, where there are opportunities arising from that, that we're able to spot them in a timely fashion and support others to take advantage of them.
Welsh: Yn sicr. Y swyddogaeth yw cydlynu ymateb y Llywodraeth o ran cynllunio ar gyfer y cyfnod ailadeiladu, fel y nodwyd yn y datganiad ar y cyd â'r Gweinidog Cyllid a'r Trefnydd ddoe. Gweinidog yr Economi a Thrafnidiaeth a Gogledd Cymru sy'n amlwg yn dal yn gyfrifol am bolisi ymyriadau economaidd. Fy swyddogaeth i yw helpu i gydlynu a chael y ddealltwriaeth orau bosib o'r effeithiau tebygol ar Gymru o wahanol agweddau ar COVID, ac i hynny fod yn rhywbeth y gall y Llywodraeth gyfan gydweithio yn ei gylch, fel y gallwn ni weithio mewn ffordd gydgysylltiedig i fynd i'r afael â rhai o'r heriau y mae ei gwestiwn yn ei awgrymu - felly, rhai o'r ymyriadau sgiliau, gan ddeall y pwyslais penodol y gall fod angen iddynt ei gael, sut maent yn cysylltu â chwestiynau eraill ynghylch, er enghraifft, addysg bellach, addysg uwch a chymorth arall y gallai fod eu hangen ar bobl ifanc yn arbennig. Felly, mae ynglŷn â gwneud yn siŵr bod dealltwriaeth gyffredin ar draws y Llywodraeth, yn seiliedig ar yr ymgysylltu a'r arbenigedd gorau posib, ein bod yn nodi'r risgiau y mae angen i ni fynd i'r afael â nhw, a hefyd, i droi'n ôl at y sylw a wnaeth John Griffiths yn ei gwestiwn yn gynharach, lle mae cyfleoedd yn codi o hynny, ein bod yn gallu eu canfod mewn modd amserol a chefnogi eraill i fanteisio arnynt.
English: Last week's news of the potential 450 redundancies at the Celtic Collection, which owns the Celtic Manor Resort and the international convention centre in my constituency, was a blow to Newport and the surrounding area. I understand that 610 jobs out of the 995 have been put in the at-risk category. The Celtic Manor has been a success story for Newport and Wales, and the new international conference centre, which has Welsh Government funding, has added a new string to the bow. The Celtic Collection's staff have been ever-present throughout and contributed heavily to that success. They will surely be needed once again when the pandemic passes. The amount of small businesses in the supply chain is extensive. What discussions has the Counsel General had with Ministers and others about the future plan for the resort and convention centre, and will the Welsh Government do all it can to urge the company to avoid these job losses?
Welsh: Roedd y newyddion yr wythnos diwethaf am y 450 o ddiswyddiadau posib yn y Celtic Collection, sy'n berchen ar y Celtic Manor Resort a'r ganolfan gonfensiwn ryngwladol yn fy etholaeth i, yn ergyd i Gasnewydd a'r cyffiniau. Deallaf fod 610 o 995 o swyddi wedi'u rhoi yn y categori mewn perygl. Mae'r Celtic Manor wedi bod yn llwyddiant i Gasnewydd a Chymru, ac mae'r ganolfan gynadledda ryngwladol newydd, sydd wedi cael arian gan Lywodraeth Cymru, wedi ychwanegu elfen newydd at hynny. Mae staff y Celtic Collection wedi bod yn bresennol drwy'r amser ac wedi cyfrannu'n helaeth at y llwyddiant hwnnw. Mae'n sicr y bydd eu hangen unwaith eto pan fydd y pandemig wedi mynd heibio. Mae nifer y busnesau bach yn y gadwyn gyflenwi yn helaeth. Pa drafodaethau y mae'r Cwnsler Cyffredinol wedi'u cael gyda Gweinidogion ac eraill ynghylch y cynllun ar gyfer y gyrchfan a'r ganolfan gonfensiwn yn y dyfodol, ac a wnaiff Llywodraeth Cymru bopeth yn ei gallu i annog y cwmni i osgoi colli'r swyddi hyn?
English: I thank the Member for that question. It's a very important issue and, I think, one of a number of very bleak predictions in terms of job losses in parts of Wales that we've seen in the last few weeks. The tourism and hospitality industry has been particularly adversely impacted, obviously, by COVID, in the way that we heard discussed in First Minister's questions earlier today. It has been part of our objective through the economic resilience fund to make available financial support to parts of that sector. I know that Celtic Manor Resort itself has benefited to some extent from that. Also, we will want to understand what more we can do working alongside the UK Government, who've made some announcements in terms of the statement last week. But we would say that, actually, there are some sectors in Wales that need specific support into the future, specific sectoral employment protection schemes, effectively, in order to be able to give the level of protection that we think may be needed, and obviously this is one sector that has been particularly adversely affected. But she will have our commitment, obviously, as a Government, to work with the Celtic Manor and any other employers facing this situation, as we've heard examples of in the Chamber already this morning.
Welsh: Diolch i'r Aelod am y cwestiwn yna. Mae'n fater pwysig iawn ac, rwy'n credu, yn un o nifer o ragfynegiadau llwm iawn o ran colli swyddi mewn rhannau o Gymru a welsom ni yn ystod yr wythnosau diwethaf. Effeithiwyd yn arbennig o andwyol ar y diwydiant twristiaeth a lletygarwch, yn amlwg, gan COVID, yn y ffordd y clywsom ni yn cael ei thrafod yng nghwestiynau'r Prif Weinidog yn gynharach heddiw. Mae wedi bod yn rhan o'n hamcan drwy'r gronfa cadernid economaidd i sicrhau bod cymorth ariannol ar gael i rannau o'r sector hwnnw. Gwn fod y Celtic Manor ei hun wedi elwa i ryw raddau o hynny. Hefyd, byddwn eisiau deall beth arall y gallwn ni ei wneud gan weithio ochr yn ochr â Llywodraeth y DU, sydd wedi gwneud rhai cyhoeddiadau o ran y datganiad yr wythnos diwethaf. Ond byddem yn dweud, mewn gwirionedd, bod rhai sectorau yng Nghymru y mae angen cymorth penodol arnyn nhw yn y dyfodol, cynlluniau penodol i amddiffyn cyflogaeth mewn sectorau penodol, i bob pwrpas, er mwyn gallu rhoi'r amddiffyniad y credwn y gallai fod ei angen, ac yn amlwg, mae hwn yn un sector yr effeithiwyd yn arbennig o andwyol arno. Ond fe gaiff hi ein hymrwymiad, yn amlwg, fel Llywodraeth, i weithio gyda'r Celtic Manor ac unrhyw gyflogwyr eraill sy'n wynebu'r sefyllfa hon, fel y clywsom ni enghreifftiau ohonyn nhw yn y Siambr yn barod y bore yma.
English: Llywydd, I understand you've given your permission for questions 5 and 7 to be grouped. I met with the Secretary of State for Wales in February and we have since been seeking to build on that constructive meeting and to make our case for a future model to replace EU funding in Wales. Engagement with other departments in Whitehall continues to be inadequate, and confirmation of the UK Government's proposals is now obviously overdue.
Welsh: Llywydd, rwy'n deall eich bod wedi rhoi eich caniatâd i roi cwestiynau 5 a 7 gyda'i gilydd. Fe wnes i gyfarfod ag Ysgrifennydd Gwladol Cymru ym mis Chwefror ac ers hynny rydym ni wedi bod yn ceisio adeiladu ar y cyfarfod cadarnhaol hwnnw a chyflwyno ein dadl dros gael model yn y dyfodol pan ddaw cyllid yr UE i ben yng Nghymru. Mae'r ymgysylltu ag adrannau eraill yn Whitehall yn parhau i fod yn annigonol, ac mae'n amlwg yn hwyr glas bellach o ran cael cadarnhad o gynigion Llywodraeth y DU.
English: Indeed, and, Minister, only this week the Institute for Fiscal Studies has noted that, less than six months from the EU withdrawal date, we still have no details on the UK shared prosperity fund. It's not just the Welsh Government and the Scottish Government who are calling for clarity as well as trying to engage constructively on this; it's actually local authorities in England of all different political colours who are saying, 'Please tell us what is going on'. Now, the Prime Minister made a cast-iron pledge to the people of Wales that all the money that goes towards social and economic and community programmes in Wales would be found when we leave the EU, and it would be there for us to use and for us to focus through the way we want to do it within Wales as well. So, could I ask him, does he have any confidence that, within short order, as we go into the summer, he will have clarity on the UK shared prosperity fund, clarity that all the money, every penny piece, will be returned to Wales, and that we will be able to influence the way in which decisions are made on that funding?
Welsh: Yn wir, a, Gweinidog, dim ond yr wythnos hon mae'r Sefydliad Astudiaethau Cyllid wedi nodi, lai na chwe mis o'r dyddiad y byddwn yn ymadael â'r UE, nad oes gennym ni fanylion o hyd am gronfa ffyniant gyffredin y DU. Nid dim ond Llywodraeth Cymru a Llywodraeth yr Alban sy'n galw am eglurder yn ogystal â cheisio ymgysylltu mewn modd adeiladol ar hyn; mewn gwirionedd, awdurdodau lleol yn Lloegr yn eu holl wahanol liwiau gwleidyddol sy'n dweud, 'Dywedwch wrthym ni beth sy'n digwydd'. Nawr, gwnaeth Prif Weinidog Prydain addewid pendant i bobl Cymru y byddid yn dod o hyd i'r holl arian sy'n mynd tuag at raglenni cymdeithasol ac economaidd a chymunedol yng Nghymru pan fyddwn yn gadael yr UE, a byddai yno i ni ei ddefnyddio a'i wario yn y ffordd yr ydym ni eisiau ei wneud yng Nghymru hefyd. Felly, a gaf i ofyn iddo, a oes ganddo unrhyw ffydd y byddwn, yn fuan iawn, wrth inni ddynesu at yr haf, yn cael eglurder ynglŷn â chronfa ffyniant gyffredin y DU, eglurder y caiff yr holl arian, pob dimai goch y delyn, ei dychwelyd i Gymru, ac y byddwn yn gallu dylanwadu ar y ffordd y gwneir penderfyniadau ynghylch y cyllid hwnnw?
English: Counsel General, earlier this year, the Secretary of State for Wales stated that, 'the collaborative approach I take with the Welsh Government over the distribution of the fund should ensure that it goes to the places where it is most needed, and is not - as some might argue has been the case in the past - blown on vanity projects.' I welcome a collaborative approach and that the Secretary of State does not wish to see taxpayers' money wasted. Examples of ineffective spending of EU funding, of course, include Ebbw Vale's £2.3 million cable car, £3.5 million on a Bangor business park, and £77.3 million on dualling the Heads of the Valleys road. What measures - [ Interruption.] Do you want to answer? What measures are you considering in co-operation with the UK Government to ensure that the shared prosperity fund sees money allocated to watertight projects so that serious problems and ineffective spending are not encountered, as they have been so frequently in the past?
Welsh: Cwnsler Cyffredinol, yn gynharach eleni, dywedodd Ysgrifennydd Gwladol Cymru; dylai'r modd yr wyf yn cydweithio gyda Llywodraeth Cymru ynglŷn â dosbarthu'r gronfa sicrhau bod yr arian yn mynd i'r mannau lle mae ei angen fwyaf, ac nad yw - fel y byddai rhai yn dadlau sydd wedi digwydd yn y gorffennol - yn cael ei wario ar brosiectau gwagedd. Rwy'n croesawu agwedd gydweithredol ac nad yw'r Ysgrifennydd Gwladol eisiau gweld arian y trethdalwyr yn cael ei wastraffu. Mae enghreifftiau o wariant aneffeithiol o gyllid yr UE, wrth gwrs, yn cynnwys car cebl £2.3 miliwn Glynebwy, Parc Busnes £3.5 miliwn Bangor, a £77.3 miliwn ar ddeuoli ffordd Blaenau'r Cymoedd. Pa fesurau - [ Torri ar draws.] Ydych chi eisiau ateb? Pa fesurau ydych chi'n eu hystyried mewn cydweithrediad â Llywodraeth y DU i sicrhau bod y gronfa ffyniant gyffredin yn gweld arian yn cael ei ddyrannu i brosiectau cadarn fel na cheir problemau difrifol a gwario aneffeithiol, fel y gwelwyd mor aml yn y gorffennol?